उपप्रधानमन्त्री श्रेष्ठ र सीपीसी तिब्बतका वाङबीच भेटवार्ता
नौ दिने लामो चीनको भ्रमणमा रहेका उपप्रधान तथा परराष्ट्रमन्त्री नारायणकाजी श्रेष्ठले शुक्रबार ल्हासामा चिनियाँ कम्युनिष्ट पार्टी (सीपीसी) का तिब्बत क्षेत्रीय स्वायत्त समिति सचिव वाङ जुङझेङसँग भेटवार्ता गरेका छन् । परराष्ट्र मन्त्रालयका अनुसार उनीहरु बीच आपसी हितका विषयमा छलफल भएको थियो ।
काठमाडौँ — नौ दिने लामो चीनको भ्रमणमा रहेका उपप्रधान तथा परराष्ट्रमन्त्री नारायणकाजी श्रेष्ठले शुक्रबार ल्हासामा चिनियाँ कम्युनिष्ट पार्टी (सीपीसी) का तिब्बत क्षेत्रीय स्वायत्त समिति सचिव वाङ जुङझेङसँग भेटवार्ता गरेका छन् । परराष्ट्र मन्त्रालयका अनुसार उनीहरु बीच आपसी हितका विषयमा छलफल भएको थियो ।चीन भ्रमणमा रहेका उपप्रधानमन्त्री श्रेष्ठले यसअघि नै बेइजिङमा द्विपक्षीय भ्रमण पूरा गरिसकेका छन् ।उपप्रधानमन्त्री श्रेष्ठको नेपालमा पनि महत्वपूर्ण काम नभएकोले चीनको लामो भ्रमणमा रहेको परराष्ट्रका एक अधिकारीले बताए । उनका अनुसार लगानी सम्मेलनलाई गर्नुपर्ने महत्वपूर्ण कामको तयारीमा अर्थमन्त्री वर्षमान पुनले परराष्ट्र मन्त्रालयसँग समन्वय गरेर विदेशस्थित नियोगहरुसँग समन्वय गरिरहेका छन् । त्यहीअनुसार अर्थमन्त्री पुनले विदेशी नियोगहरुसँग शुक्रबार लगानी सम्मेलनलाई लिएर कार्यक्रम गरेका थिए ।उप्रप्रधानमन्त्री श्रेष्ठ भने अझै मानसरोवर घुमेर छेन्दु हुँदै नेपाल आउने कार्यक्रम छ । उनी चैत १९ मा मात्र नेपाल आइपुग्ने छन् ।